寄江東王端明
作者：朱翌
朝代：宋

paragraphs: 德人大江南，壺歌溫玉帳。
三歲豐年玉，民倚嵩華壯。
政碑滿七尺，賜蓋高一丈。
平生詩有聲，行與李杜抗。
餘力到行草，妙合晉人樣。
如此未賜環，頗復辜衆望。
前時幕下生，今作倚門骯。
故國動遠思，一夜清江漲。
身如龜甲卷，書自魚乙放。
南風造新凉，爽氣來疊嶂。
壺觴得自引，茵鼎保無恙。
願公介厚禨，中卣調秬鬯。